gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8102, del 09-08-2017 (2017/7247)

Bases de la convocatòria per a la provisió en propietat pel procediment de promoció interna, mitjançant el sistema de concurs oposició, de dues places d'oficial de la policia local incloses en l'oferta pública d'ocupació de 2015.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8102

Data del DOGV
:   09-08-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/7247


Data del document
:   31-07-2017

Organisme emissor
:   Ajuntament de Torrevieja

Tipus de document
:   Anunci

Descriptors 

:   * Torrevieja
    * concurs administratiu

Bases de la convocatòria per a la provisió en propietat pel procediment de promoció interna, mitjançant el sistema de concurs oposició, de dues places d'oficial de la policia local incloses en l'oferta pública d'ocupació de 2015. [2017/7247]  
En el Butlletí Oficial de la Província d??Alacant, número 140, de 24 de juliol de 2017, s'han publicat íntegrament les bases que han de regir la convocatòria per a la provisió en propietat de dues places d'oficial de la policia local, vacants en la plantilla de personal funcionari d'aquest ajuntament, i incloses en l'oferta pública d'ocupació corresponent a l'any 2015.  
Aquestes dues places d'oficial estan classificades en l'escala d'administració especial, subescala de serveis especials, classe policia local i els seus auxiliars, enquadrada en l'escala bàsica, categoria oficial, grup C1, d'acord amb la titulació exigida per a l'ingrés.  
La provisió d'aquestes dues places s'efectuarà pel procediment de promoció interna, mitjançant el sistema de concurs oposició, tal com disposa l'annex II del Decret 88/2001, de 24 d'abril, del Govern Valencià.  
Les instàncies per a sol·licitar prendre part en les proves selectives convocades es presentaran, dins del termini de 20 dies naturals comptats a partir de l'endemà de la publicació de l'anunci d'aquesta convocatòria en el Boletín Oficial del Estado, en el Registre General d'aquest ajuntament, o en la forma que determina la Llei 39/2015, d'1 d'octubre, del procediment administratiu comú de les administracions públiques.  
  
  
Torrevieja, 31 de juliol de 2017.- L'alcalde president: José Manuel Dolón García.
Diari Oficial de la Generalitat Valenciana


Sumari del DOGV 8141, del 04-10-2017 (2017/8529)

Correcció d'errades de la licitació número G-ZT-39-5261. Obres de reforma del Servei d'Anatomia Patològica.
-----------------------------------------------------------------------------------------------------------

### Dades del document

Número de DOGV
:   8141

Data del DOGV
:   04-10-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/8529


Data del document
:   27-09-2017

Organisme emissor
:   Consorci Hospital General Universitari de València

Tipus de document
:   Correcció d'errades

Correcció d'errades

 Descriptors 

:   * contracte d'obres

Correcció d'errades de la licitació número H-ZG-24-7560. Obres de reforma del Servei d'Anatomia Patològica. [2017/8529]  
En relació amb l'anunci de licitació en el Diari Oficial de la Generalitat Valenciana número 8134, de data 25 de setembre de 2017, es comunica la correcció d'errades del plec de clàusules administratives particulars, i de l'anunci de licitació, de la manera següent:  
  
- Modificar la clàusula F del Quadre de característiques del PCAP:  
On diu:  
  
Categoria  
Reial decret 773/2015 Categoria  
Reial decret 1098/2001 Grup Subgrup  
3 D CC 1 al 9  
3 D II 6 i 7  
3 D JJ 2 i 4  
3 D KK 9  
  
  
Ha de dir:  
  
Grup Subgrup Categoria  
C 4 1  
C 6 1  
I 6 1  
J 2 2  
  
  
  
- Modificar l'anunci de licitació, apartat 8 a)  
On diu:  
«Data límit de presentació: 23.10.2017»;  
Ha de dir:  
«Data límit de presentació: 30.10.2017».  
  
- Modificar l'anunci de licitació, apartat 9 C)  
On diu:  
«Obertura de la documentació tècnica - criteris subjectius (sobre 2): lloc: sala de reunions de la 2.ª planta d'edifici de Direcció; data: 02.11.2017; hora: 09.00»;  
Ha de dir:  
«Obertura de la documentació tècnica - criteris subjectius (sobre 2): lloc: sala de reunions de la 2.ª planta d'edifici de Direcció; data: 08.11.2017; hora: 09.00».  
  
- Modificar l'anunci de licitació, apartat 9 d)  
On diu:  
«Obertura de la documentació tècnica - criteris objectius i de l'oferta econòmica (sobre 3): lloc: sala de reunions de la 2.ª planta d'edifici de Direcció; data: 16.11.2017; hora: 09.00»;  
Ha de dir:  
«Obertura de la documentació tècnica - criteris objectius i de l'oferta econòmica (sobre 3): lloc: sala de reunions de la 2.ª planta d'edifici de Direcció; data: 23.11.2017; hora: 09.00».  
  
València, 27 de setembre de 2017.- El director gerent: Enrique Ortega González. El director economicofinancer: Ernesto Batalller Alonso.
Diari Oficial de la Generalitat Valenciana


Sumari del DOGV 7978, del 13-02-2017 (2017/1095)

Concurs públic per a l'atorgament, en règim d'autorització administrativa, per a l'ocupació temporal de la plaça del Port d'Alacant, destinada a la instal·lació de mercat ambulant de Setmana Santa.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7978

Data del DOGV
:   13-02-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/1095


Data del document
:   02-02-2017

Organisme emissor
:   Autoritat Portuària d'Alacant

Tipus de document
:   Concurs

Descriptors 

:   * contracte administratiu

Concurs públic per a l'atorgament, en règim d'autorització administrativa, per a l'ocupació temporal de la plaça del Port d'Alacant, destinada a la instal·lació de mercat ambulant de Setmana Santa. [2017/1095]  
1. Objecte.  
L'Autoritat Portuària d'Alacant convoca un concurs públic per a l'atorgament, en règim d'autorització administrativa, per a l'ocupació temporal de la plaça del Port d'Alacant, destinada a la instal·lació del mercat ambulant de Setmana Santa.  
  
2. Bases del concurs  
Les establides en el plec de bases i en el plec de condicions generals i particulars.  
  
3. Documents d'interés per als licitadors  
a) Plec de bases.  
b) Plec de condicions generals i particulars.  
c) Plànols.  
  
4. Garantia provisional  
Cinc-cents euros (500,00 ?).  
  
5. Ofertes  
Requisits: les ofertes es formularan d'acord amb el que disposa el plec de bases, amb els requisits que s'hi especifiquen.  
  
6. Manifest de documents i presentació d'ofertes, lloc i termini  
  
Els documents d'interés per als licitadors estaran de manifest, a disposició dels interessats, en el Registre General de l'Autoritat Portuària d'Alacant, moll de Ponent, 11, dins de l'horari d'oficina, durant un termini de vint (20) dies hàbils comptats a partir de l'endemà de la data de publicació d'aquest anunci en el Diari Oficial de la Generalitat Valenciana, que finalitzarà a les 14.00 hores de l'últim dia. Si aquest caiguera en dissabte o festiu, passarà al següent dia hàbil.  
  
La presentació de les ofertes haurà de realitzar-se en el lloc i el termini indicats en el paràgraf anterior, en la forma i condicions que estableix el plec de bases.  
  
7. Adreça d'Internet del perfil del contractant  
La documentació esmentada en l'apartat 3 estarà disponible en la pàgina web de l'Autoritat Portuària: www.puertoalicante.com, i en les seues oficines.  
  
8. Obertura de les ofertes  
L'obertura de les ofertes es verificarà en un acte públic, per la mesa de contractació, a les 12.00 hores del segon dia natural següent a la data de finalització del termini de presentació d'ofertes, en la sala del Consell d'Administració de l'Autoritat Portuària. Si el dia indicat caiguera en dissabte o festiu, passarà al següent dia hàbil.  
  
Alacant, 2 de febrer de 2017.- El president: Juan Antonio Gisbert García.
Diari Oficial de la Generalitat Valenciana


Sumari del DOGV 8089, del 21-07-2017 (2017/6635)

Extracte de la Resolució de 13 de juliol de 2017, de la vicerectora d'Estudis de Grau i Política Lingüística de la Universitat de València, per la qual es convoquen i s'estableixen les bases reguladores de les borses de viatge 2017 per a la realització del Pràcticum Internacional per a estudiants del Màster en Cooperació al Desenvolupament de la Universitat de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8089

Data del DOGV
:   21-07-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/6635


Data del document
:   13-01-2017

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 13 de juliol de 2017, de la vicerectora d'Estudis de Grau i Política Lingüística de la Universitat de València, per la qual es convoquen i s'estableixen les bases reguladores de les borses de viatge 2017 per a la realització del Pràcticum Internacional per a estudiants del Màster en Cooperació al Desenvolupament de la Universitat de València. [2017/6635]  
BDNS (identif.): 355954.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions   
http://www.pap.minhap.gob.es/bdnstrans  
  
Primer. Beneficiaris  
Podran beneficiar-se d'aquestes borses els estudiants matriculats en el Màster en Cooperació al Desenvolupament durant el curs 2017-2018 i que realitzen les pràctiques internacionals des de setembre de 2017 a gener de 2018.  
  
Segon. Objecte  
L'objecte de la convocatòria és concedir ajudes econòmiques destinades a facilitar la mobilitat dels estudiants del Màster en Cooperació al Desenvolupament de la Universitat de València per a la realització de pràctiques de l'assignatura Pràctiques Externes.  
  
Tercer. Bases reguladores:  
Les bases íntegres es poden consultar al web http://www.uv.es/estudiants i en la Bases de dades nacional de subvencions, a través del web  
http: //www.pap.minhap.gob.es/bdnstrans/es/index  
  
Quart. Quantia:  
El pressupost total màxim autoritzat per a aquesta convocatòria ascendeix a 18.000 euros.  
La dotació econòmica màxima de cada beneficiari serà de 1.500 euros.  
  
Cinqué. Termini de presentació de sol·licituds:  
El termini serà de 10 dies hàbils a partir de l'endemà de la publicació de la convocatòria en el DOGV.  
  
València, 13 de juliol de 2017.- La vicerectora d'Estudis de Grau i Política Lingüística, p. d. (el rector, DOGV 27.01.2017): Isabel Vázquez Navarro.
Diari Oficial de la Generalitat Valenciana


Sumari del DOGV 7964, del 24-01-2017 (2017/224)

Informació pública de l'informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual número 10 de les normes subsidiàries.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7964

Data del DOGV
:   24-01-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/224


Data del document
:   11-01-2017

Organisme emissor
:   Ajuntament de Betxí

Tipus de document
:   Anunci

Descriptors 

:   * Betxí
    * pla d'urbanisme
    * administració local

Informació pública de l'informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual número 10 de les normes subsidiàries. [2017/224]  
Per acord plenari, de data 4 de gener de 2017, s'ha acordat emetre informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual número 10 de les normes subsidiàries de Betxí, d'acord amb els criteris de l'annex VIII de la Llei 5/2014, de 25 de juliol, de la Generalitat, d'ordenació del territori, urbanisme i paisatge,de la Comunitat Valenciana (LOTUP), per no tindre efectes significatius sobre el medi ambient.  
El que es fa públic en compliment del que estableix l'article 51.7 de la LOTUP.  
  
Betxí, 11 de gener de 2017.- L'alcalde president: Alfred Remolar Franch.
Diari Oficial de la Generalitat Valenciana


Sumari del DOGV 8061, del 13-06-2017 (2017/4266)

RESOLUCIÓ d'11 de maig de 2017, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al 6 en el programa 611.10, Direcció i Serveis Generals, de la Conselleria d'Hisenda i Model Econòmic per import de 40.000 euros. Expedient número 06.007/17-045.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8061

Data del DOGV
:   13-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/4266


Data del document
:   11-05-2017

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ d'11 de maig de 2017, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al 6 en el programa 611.10, Direcció i Serveis Generals, de la Conselleria d'Hisenda i Model Econòmic per import de 40.000 euros. Expedient número 06.007/17-045. [2017/4266]  
Amb motiu d'atendre la urgent necessitat de crèdit en el capítol 6 del programa pressupostari 611.10, Direcció i Serveis Generals, per a la substitució d'un ascensor en un edifici administratiu, es planteja la transferència de disponibilitats existents en el capítol 2 del mateix programa per import de 40.000 euros.  
A aquest efecte, i en virtut del que disposen els articles 21 i 24 de la Llei 14/2016, de pressupostos de la Generalitat per a l'exercici 2017, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza una minoració de crèdit en l'aplicació pressupostària 45.39.33.555.43.4 per import de 40.000 euros.  
  
Segon  
S'autoritza un augment de crèdit en l'aplicació pressupostària 25.56.28.344.26.2 per import de 40.000 euros.  
  
València, 11 de maig de 2017.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 8051, del 30-05-2017 (2017/4144)

Notificació de la sentència dictada en el procediment de divorci contenciós número 1532/2015.
---------------------------------------------------------------------------------------------

### Dades del document

Número de DOGV
:   8051

Data del DOGV
:   30-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4144


Organisme emissor
:   Jutjat de Primera Instància Número 1 de Gandia

Tipus de document
:   Edicte

Notificació de la sentència dictada en el procediment de divorci contenciós número 1532/2015. [2017/4144]  
Enrique Vallés Llorens, lletrat de l'Administració de justícia del Jutjat de Primera Instància número 1 de Gandia, faig saber que en aquest jutjat es tramita el procediment divorci no consensuat número 1532/2015, seguit a instàncies d'Elías Calabuig Martínez contra Jenny Marisa Borbor Ortiz, en què s'ha dictat la Sentència número 318/2016, de 8 de setembre de 2016, que té la dispositiva que, literalment, és com segueix:  
  
«Estime la demanda interposada pel procurador el senyor Nogueroles Peiró, en nom i representació d'Elías Calabuig Martínez, i dispose la dissolució, per divorci, del matrimoni contret el 25 de juny de 2010 per Elías Calabuig Martínez i Jenny Maritza Borbor Ortiz, amb tots els efectes legals inherents a aquest pronunciament.  
  
Tot això sense realitzar una imposició expressa de les costes processals.  
Una vegada siga ferma aquesta sentència, comuniqueu-la al Registre Civil d'Alginet (València), on consta inscrit el matrimoni dels esmentats cònjuges, als efectes legals que pertoquen.  
Contra la sentència es pot interposar un recurs d'apel·lació dins del termini de 20 dies des que es publique, i caldrà exposar els pronunciaments impugnats i les al·legacions en què es basa, i constituir el dipòsit legal de 50 euros.»  
  
I perquè valga de notificació de forma deguda a Jenny Marisa Borbor Ortiz, en parador ignorat, expedisc aquest edicte.  
  
Gandia, 9 de maig de 2017.- El lletrat de l'Administració de justícia: Enrique Vallés Llorens.
Diari Oficial de la Generalitat Valenciana


Sumari del DOGV 7995, del 08-03-2017 (2017/1864)

Informació pública del Projecte d'urbanització dels vials a la serra Gelada (carrers Tòquio, Japó, Corea, Hawaii i Taiwan).
---------------------------------------------------------------------------------------------------------------------------

### Dades del document

Número de DOGV
:   7995

Data del DOGV
:   08-03-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/1864


Data del document
:   28-02-2017

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * pla d'urbanisme
    * administració local

Informació pública del Projecte d'urbanització dels vials a la serra Gelada (carrers Tòquio, Japó, Corea, Hawaii i Taiwan). [2017/1864]  
Mitjançant la Resolució de la regidora delegada d'Urbanisme de 28 de febrer de 2017, se sotmet a informació pública el Projecte d'urbanització dels vials a la serra Gelada (carrers Tòquio, Japó, Corea, Hawaii i Taiwan).  
De conformitat amb el que disposen els articles 174.2, 175, 57 i 53.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, se sotmet el document esmentat a informació pública, pel període de vint dies, comptats a partir de l'endemà de la publicació d'aquest anunci en el Diari Oficial de la Generalitat Valenciana, durant el qual podrà examinar-se el document complet en el Servei d'Enginyeria de l'Ajuntament de Benidorm, de 08.00 a 15.00 hores, així com en la pàgina web municipal, www.benidorm.org, i formular, en el mateix termini, les al·legacions, reclamacions o suggeriments que els interessats estimen oportuns i convinguen als seus interessos.  
  
Benidorm, 28 de febrer de 2017.- La regidora delegada d'Urbanisme: M.ª Lourdes Caselles Doménech.
Diari Oficial de la Generalitat Valenciana


Sumari del DOGV 8116, del 30-08-2017 (2017/7232)

Notificació de la sentència dictada en el judici verbal número 1036/2016.
-------------------------------------------------------------------------

### Dades del document

Número de DOGV
:   8116

Data del DOGV
:   30-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/7232


Organisme emissor
:   Jutjat de Primera Instància Número 1 de Dénia

Tipus de document
:   Edicte

Notificació de la sentència dictada en el judici verbal número 1036/2016. [2017/7232]  
Juan José Valdehíta García, secretari judicial del Jutjat de Primera Instància número 1 de Dénia, faig saber que en aquest procediment ordinari, seguit a instàncies d'Oliver Gregor Mayer Ruth contra Imanuel Karl Henzler, Elise Brucker, Herman Heinz Henzler, Eva Marga Henzler, Lina Wolf, Adolf Henzler, Helene Kohler i Pauline Beck, s'ha dictat la Sentència número 195/2017, de data 30 de juny de 2017, que, literalment, és com segueix:   
  
«De conformitat amb la Instrucció número 6/2012, de la Secretaria General de l'Administració de Justícia, les actuacions es troben a l'oficina judicial a disposició dels interessats.  
La resolució no és ferma i, en contra, s'hi pot interposar un recurs d'apel·lació davant de l'audiència provincial dins del termini de 20 dies des de l'endemà que es notifique.  
Les dades personals que es posen a disposició de les parts han de ser tractades amb confidencialitat i per als fins de l'Administració de justícia en els termes que preveu la Llei orgànica de protecció de dades.»  
  
  
I atés que els demandats, Imanuel Karl Henzler, Elise Brucker, Herman Heinz Henzler, Eva Marga Henzle, Lina Wolf, Adolf Henzler, Helene Kohler i Pauline Beck, es troben en parador desconegut, expedisc aquest edicte a fi que els valga de notificació de forma deguda.  
  
Dénia, 27 de juliol de 2017.- El secretari judicial: Juan José Valdehíta García.
Diari Oficial de la Generalitat Valenciana


Sumari del DOGV 7969, del 31-01-2017 (2017/523)

Acceptació de delegacions realitzades pels ajuntaments de Ludiente, Altura, Castellnovo i l'Alcora, en la Diputació Provincial de Castelló, de la gestió integral i recaptació de tributs i altres ingressos de dret públic.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7969

Data del DOGV
:   31-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/523


Data del document
:   17-01-2017

Organisme emissor
:   Diputacio Provincial de Castelló

Tipus de document
:   Anunci

Acceptació de delegacions realitzades pels ajuntaments de Ludiente, Altura, Castellnovo i l'Alcora, en la Diputació Provincial de Castelló, de la gestió integral i recaptació de tributs i altres ingressos de dret públic. [2017/523]  
En compliment de l'article 7 del text refós de la Llei reguladora de les hisendes locals, aprovat pel Reial decret legislatiu 2/2004, de 5 de març, es posa de manifest perquè se'n prenga coneixement que:  
  
En el Butlletí Oficial de la Província de Castelló número 155, de data 24 de desembre de 2016, s'han publicat els acords següents, adoptats pel Ple de la Diputació de Castelló en data 20 de desembre de 2016.  
  
1. La delegació realitzada per l'Ajuntament de Ludiente, en la Diputació Provincial de Castelló, de les facultats de gestió, liquidació i recaptació de l'impost sobre vehicles de tracció mecànica.  
  
2. La delegació realitzada per l'Ajuntament d'Altura en la Diputació Provincial de Castelló, de la gestió, liquidació, inspecció i recaptació dels tributs locals i d'altres ingressos de dret públic.  
  
3. La renovació i ampliació de la delegació realitzada per l'Ajuntament de Castellnovo en la Diputació Provincial de Castelló, de les facultats de gestió, liquidació, inspecció i recaptació dels tributs locals i d'altres ingressos de dret públic.  
4. La delegació realitzada per l- Ajuntament de l'Alcora, en la Diputació Provincial de Castelló, de les facultats de gestió tributària de l'impost sobre vehicles de tracció mecànica.  
  
Castelló de la Plana, 17 de gener de 2017.- La directora del Servei Provincial de Gestió, Inspecció i Recaptació: Susana Calduch Ortega.